CELEX: 32018D0340
Language: bg
Date: 2018-03-06 00:00:00
Title: Решение (ОВППС) 2018/340 на Съвета от 6 март 2018 година за установяване на списък на проекти, които да бъдат разработени в рамките на постоянното структурирано сътрудничество

8.3.2018   
            
            
               BG
            
            
               Официален вестник на Европейския съюз
            
            
               L 65/24
            
         РЕШЕНИЕ (ОВППС) 2018/340 НА СЪВЕТА
   от 6 март 2018 година
   за установяване на списък на проекти, които да бъдат разработени в рамките на постоянното структурирано сътрудничество
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 46, параграф 6 от него,
   Като взе предвид Решение (ОВППС) 2017/2315 на Съвета от 11 декември 2017 г. за установяване на постоянно структурирано сътрудничество (ПСС) и определяне на списъка на участващите държави членки (1),
   като взе предвид предложението на Федерална Република Германия, Кралство Испания, Френската република и Италианската република,
   като имат предвид, че:
   
               (1)
            
            
               На 11 декември 2017 г. Съветът прие Решение (ОВППС) 2017/2315.
            
         
               (2)
            
            
               Член 4, параграф 2, буква д) от посоченото решение предвижда Съветът да приеме решение или препоръка, с която установява списък на проектите, които следва да бъдат разработени в рамките на постоянното структурирано сътрудничество (ПСС), като отразява както подкрепата за развитието на способности, така и предоставянето на подкрепа по същество на операции и мисии по линия на Общата политика за сигурност и отбрана в рамките на средствата и способностите.
            
         
               (3)
            
            
               На 11 декември 2017 г. държавите членки, участващи в ПСС, приеха декларация, съдържаща първоначален списък от седемнадесет проекти, които да бъдат разработени в рамките на ПСС, въз основа на представени предложения за проекти. Тази декларация беше приета с оглед на това Съветът да излезе с официално решение до началото на 2018 г. в съответствие с член 46, параграф 6 от Договора за Европейския съюз и член 5 от Решение (ОВППС) 2017/2315.
            
         
               (4)
            
            
               Член 5, параграф 2, втора алинея от Решение (ОВППС) 2017/2315 предвижда, че списъкът на участниците в проекта за всеки отделен проект трябва да се приложи към решението на Съвета, посочено в член 4, параграф 2, буква д).
            
         
               (5)
            
            
               За да се осигури съгласуваност, изпълнението на всички проекти в рамките на ПСС ще се основава на общи правила за управление на проекти, включително inter alia правила относно ролята на наблюдателите, когато е уместно, които трябва да бъдат приети съгласно член 4, параграф 2, буква е) от Решение (ОВППС) 2017/2315 и които участващите държави членки, участващи в отделен проект биха могли да адаптират, когато е необходимо, към този проект.
            
         
               (6)
            
            
               Поради това Съветът следва да приеме решение за установяване на списъка на проектите, които да бъдат разработени в рамките на ПСС,
            
         ПРИЕ НАСТОЯЩОТО РЕШЕНИЕ:
   Член 1
   Следните проектите се разработват в рамките на ПСС:
   
               1.
            
            
               Европейско медицинско командване;
            
         
               2.
            
            
               Европейско софтуер-дефинирано радио (ESSOR);
            
         
               3.
            
            
               Мрежа от логистични центрове в Европа и подкрепа за операциите;
            
         
               4.
            
            
               Военна мобилност;
            
         
               5.
            
            
               Център за компетентност на мисиите за обучение на Европейския съюз (EU TMCC);
            
         
               6.
            
            
               Европейски център за сертификация на обучението за европейските армии;
            
         
               7.
            
            
               Оперативна функция за енергетиката (EOF);
            
         
               8.
            
            
               Пакет за капацитет за развръщане с цел оказване на военна помощ при бедствия;
            
         
               9.
            
            
               Морски (полу-)автономни системи за мерки за противодействие на мините (MAS MCM);
            
         
               10.
            
            
               Наблюдение и защита на пристанища и морски зони (HARMSPRO);
            
         
               11.
            
            
               Модернизиране на наблюдението на морски зони;
            
         
               12.
            
            
               Платформа за обмен на информация относно киберзаплахи и реагиране при инциденти;
            
         
               13.
            
            
               Екипи за бързо реагиране при кибератаки и екипи за взаимопомощ в областта на киберсигурността;
            
         
               14.
            
            
               Система за стратегическо командване и контрол (C2) за мисиите и операциите по линия на ОПСО;
            
         
               15.
            
            
               Бронирано превозно средство за борба с пехотата/Нападателно превозно средство тип „амфибия“/Леко бронирано превозно средство;
            
         
               16.
            
            
               Непряка огнева поддръжка (EuroArtillery);
            
         
               17.
            
            
               Група на ключовите държави към EUFOR за операции за реакция при кризи (EUFOR CROC)
            
         Член 2
   Списъкът на участниците за всеки отделен проект се съдържа в приложението.
   Член 3
   Настоящото решение влиза в сила в деня на приемането му.
   
      Съставено в Брюксел на 6 март 2018 година.
      
         
            За Съвета
         
         
            Председател
         
         F. MOGHERINI
      
   
   
      (1)  ОВ L 331, 14.12.2017 г., стр. 57.
   
      ПРИЛОЖЕНИЕ
      
         Списък на участниците за всеки отделен проект
      
      
                  Проект
               
               
                  Участници в проекта
               
            
                  
                              1.
                           
                           
                              Европейско медицинско командване
                           
                        
               
                  Германия, Чешка република, Испания, Франция, Италия, Нидерландия, Румъния, Словакия, Швеция
               
            
                  
                              2.
                           
                           
                              Европейско софтуер-дефинирано радио (ESSOR)
                           
                        
               
                  Франция, Белгия, Германия, Италия, Нидерландия, Полша, Португалия, Финландия
               
            
                  
                              3.
                           
                           
                              Мрежа от логистични центрове в Европа и подкрепа за операциите
                           
                        
               
                  Германия, Белгия, България, Гърция, Испания, Франция, Хърватия, Италия, Кипър, Унгария, Нидерландия, Словения, Словакия
               
            
                  
                              4.
                           
                           
                              Военна мобилност
                           
                        
               
                  Нидерландия, Белгия, България, Чешка република, Германия, Естония, Гърция, Испания, Франция, Хърватия, Италия, Кипър, Латвия, Литва, Люксембург, Унгария, Австрия, Полша, Португалия, Румъния, Словения, Словакия, Финландия, Швеция
               
            
                  
                              5.
                           
                           
                              Център за компетентност на мисиите за обучение на Европейския съюз (EUTM CC)
                           
                        
               
                  Германия, Белгия, Чешка република, Ирландия, Испания, Франция, Италия, Кипър, Люксембург, Нидерландия, Австрия, Румъния, Швеция
               
            
                  
                              6.
                           
                           
                              Европейски център за сертификация на обучението за европейските армии
                           
                        
               
                  Италия, Гърция
               
            
                  
                              7.
                           
                           
                              Оперативна функция за енергетиката (EOF)
                           
                        
               
                  Франция, Белгия, Испания, Италия
               
            
                  
                              8.
                           
                           
                              Пакет за капацитет за развръщане с цел оказване на военна помощ при бедствия
                           
                        
               
                  Италия, Гърция, Испания, Хърватия, Австрия
               
            
                  
                              9.
                           
                           
                              Морски (полу-) автономни системи за контрамерки, свързани с мините (MAS MCM)
                           
                        
               
                  Белгия, Гърция, Латвия, Нидерландия, Португалия, Румъния
               
            
                  
                              10.
                           
                           
                              Наблюдение и защита на пристанища и морски зони (HARMSPRO)
                           
                        
               
                  Италия, Гърция, Испания, Португалия
               
            
                  
                              11.
                           
                           
                              Модернизиране на наблюдението на морски зони
                           
                        
               
                  Гърция, България, Ирландия, Испания, Хърватия, Италия, Кипър
               
            
                  
                              12.
                           
                           
                              Платформа за обмен на информация относно киберзаплахи и реагиране при инциденти
                           
                        
               
                  Гърция, Испания, Италия, Кипър, Унгария, Австрия, Португалия
               
            
                  
                              13.
                           
                           
                              Екипи а бързо реагиране при кибератаки и екипи за взаимопомощ в областта на киберсигурността
                           
                        
               
                  Литва, Испания, Франция, Хърватия, Нидерландия, Румъния, Финландия
               
            
                  
                              14.
                           
                           
                              Система за стратегическо командване и контрол (C2) за мисиите и операциите по линия на ОПСО
                           
                        
               
                  Испания, Германия, Италия, Португалия
               
            
                  
                              15.
                           
                           
                              Бронирано превозно средство за борба с пехотата/Нападателно превозно средство тип „амфибия“/Леко бронирано превозно средство
                           
                        
               
                  Италия, Гърция, Словакия
               
            
                  
                              16.
                           
                           
                              Непряка огнева поддръжка (EuroArtillery)
                           
                        
               
                  Словакия, Италия
               
            
                  
                              17.
                           
                           
                              Група на ключовите държави към EUFOR за операции за реакция при кризи (EUFOR CROC)
                           
                        
               
                  Германия, Испания, Франция, Италия, Кипър